พระราชบัญญัติปรับปรุงกระทรวง ทบวง กรม พ.ศ. 2496 (ยกเลิก)พระราชบัญญัติ ปรับปรุงกระทรวง ทบวง กรม พ.ศ. ๒๔๙๖ภูมิพลอดุลยเดช ป.ร. ให้ไว้ ณ วันที่ ๒๖ ธันวาคม พ.ศ. ๒๔๙๖ เป็นปีที่ ๘ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรปรับปรุงกฎหมายว่าด้วยกระทรวง ทบวง กรม เสียใหม่ จึงทรงพระกรุณาโปรดเกล้าฯ ให้ตราพระราชบัญญัติขึ้นไว้ โดยคำแนะนำและยินยอมของสภาผู้แทนราษฎร ดังต่อไปนี้มาตรา 1 มาตรา ๑ พระราชบัญญัตินี้เรียกว่า "พระราชบัญญัติปรับปรุงกระทรวง ทบวง กรม พ.ศ. ๒๔๙๖"มาตรา 2 มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา 3 มาตรา ๓ ให้ยกเลิกพระราชบัญญัติปรับปรุงกระทรวง ทบวง กรม พ.ศ. ๒๔๙๕ และบรรดากฎหมายอื่นในส่วนที่มีบัญญัติไว้แล้วในพระราชบัญญัตินี้ หรือซึ่งแย้ง หรือขัดต่อบทบัญญัติแห่งพระราชบัญญัตินี้มาตรา 4 มาตรา ๔ ให้มีกระทรวงและทบวงการเมือง ซึ่งมีฐานะเทียบกระทรวงดังต่อไปนี้ มีอำนาจและหน้าที่บริหารราชการแผ่นดินตามกฎหมาย (๑) สำนักคณะรัฐมนตรี (๒) กระทรวงกลาโหม (๓) กระทรวงการคลัง (๔) กระทรวงการต่างประเทศ (๕) กระทรวงเกษตร (๖) กระทรวงคมนาคม (๗) กระทรวงมหาดไทย (๘) กระทรวงยุติธรรม (๙) กระทรวงศึกษาธิการ (๑๐)มาตรา 4 กระทรวงเศรษฐการ (๑๑) กระทรวงสหกรณ์ (๑๒) กระทรวงสาธารณสุข (๑๓) กระทรวงอุตสาหกรรมมาตรา 1 หมวด ๑ สำนักคณะรัฐมนตรีมาตรา 5 มาตรา ๕ สำนักคณะรัฐมนตรีมีอำนาจและหน้าที่เกี่ยวกับราชการทั่วไปของคณะรัฐมนตรี และราชการอื่น ๆ ซึ่งมิได้อยู่ภายในวงอำนาจและหน้าที่ของกระทรวงหนึ่งกระทรวงใดโดยเฉพาะ มีสำนักงานเลขาธิการนายกรัฐมนตรีซึ่งมีอำนาจและหน้าที่เกี่ยวกับราชการทางการเมืองของนายกรัฐมนตรีสังกัดอยู่มาตรา 6 มาตรา ๖ หน้าที่ราชการในสำนักคณะรัฐมนตรี แยกเป็น ๒ ทบวง ดังต่อไปนี้ (๑) ทบวงคณะรัฐมนตรีฝ่ายการเมือง (๒) ทบวงคณะรัฐมนตรีฝ่ายบริหารมาตรา 7 มาตรา ๗ ทบวงคณะรัฐมนตรีฝ่ายการเมือง มีอำนาจและหน้าที่เกี่ยวกับราชการทางการเมืองของคณะรัฐมนตรี หน้าที่ราชการในทบวงคณะรัฐมนตรีฝ่ายการเมือง แยกเป็น (๑) สำนักงานเลขานุการรัฐมนตรีว่าการทบวง (๒) กรมสารบรรณคณะรัฐมนตรีฝ่ายการเมือง ซึ่งทำหน้าที่สำนักงานปลัดทบวงด้วย (๓) กรมตรวจราชการแผ่นดิน (๔)มาตรา 7 กรมประชาสัมพันธ์ (๕) กรมประมวลราชการแผ่นดิน (๖) สำนักงานสภาเศรษฐกิจแห่งชาติมาตรา 8 มาตรา ๘ ทบวงคณะรัฐมนตรีฝ่ายบริหารมีอำนาจและหน้าที่เกี่ยวกับราชการบริหารของคณะรัฐมนตรี และราชการอื่นซึ่งมิได้อยู่ภายในวงอำนาจและหน้าที่ของกระทรวงหนึ่งกระทรวงใดโดยเฉพาะ หน้าที่ราชการในทบวงคณะรัฐมนตรีฝ่ายบริหาร แยกเป็น (๑) สำนักงานเลขานุการรัฐมนตรีว่าการทบวง (๒) กรมสารบรรณคณะรัฐมนตรีฝ่ายบริหารมาตรา 8 ซึ่งทำหน้าที่สำนักงานปลัดทบวงด้วย (๓) สำนักงานคณะกรรมการกฤษฎีกา (๔) สำนักงานคณะกรรมการข้าราชการพลเรือน (๕) สำนักงานคณะกรรมการตรวจเงินแผ่นดินมาตรา 2 หมวด ๒ กระทรวงกลาโหมมาตรา 9 มาตรา ๙ กระทรวงกลาโหมมีอำนาจและหน้าที่เกี่ยวกับการป้องกันราชอาณาจักร ราชการกระทรวงกลาโหมให้เป็นไปตามกฎหมาย ข้อบังคับ และระเบียบแบบแผนมาตรา 3 หมวด ๓ กระทรวงการคลังมาตรา 10 มาตรา ๑๐ กระทรวงการคลังมีอำนาจและหน้าที่เกี่ยวกับการเงินแผ่นดิน ภาษีอากร การรัษฎากร หรือกิจการเกี่ยวกับอสังหาริมทรัพย์อันเป็นทรัพย์สินของแผ่นดินนอกจากสาธารณสมบัติของแผ่นดิน กิจการอันกฎหมายบัญญัติให้เป็นการผูกขาดของรัฐ กิจการหารายได้ซึ่งรัฐมีอำนาจดำเนินการได้แต่ผู้เดียวตามกฎหมายมาตรา 10 และไม่อยู่ในอำนาจและหน้าที่ของกระทรวงทบวงกรมอื่น และกิจการซึ่งจะเป็นสัญญาผูกพันต่อเมื่อรัฐบาลได้ให้อำนาจ หรือให้สัตยาบันมาตรา 11 มาตรา ๑๑ หน้าที่ราชการในกระทรวงการคลัง แยกเป็น (๑) สำนักงานเลขานุการคณะรัฐมนตรี (๒) สำนักงานปลัดกระทรวง (๓) สำนักงานเศรษฐกิจการคลัง (๔) กรมธนารักษ์ (๕) กรมบัญชีกลาง (๖) กรมศุลกากร (๗) กรมสรรพสามิต (๘) กรมสรรพากร ให้สำนักงานเศรษฐกิจการคลังเป็นทบวงการเมืองมีฐานะเทียบกรมมาตรา 4 หมวด ๔ กระทรวงการต่างประเทศมาตรา 12 มาตรา ๑๒ กระทรวงการต่างประเทศมีอำนาจและหน้าที่เกี่ยวกับราชการต่างประเทศมาตรา 13 มาตรา ๑๓ หน้าที่ราชการในกระทรวงการต่างประเทศ แยกเป็น (๑) สำนักงานเลขานุการคณะรัฐมนตรี (๒) สำนักงานปลัดกระทรวง (๓) กรมการเมือง (๔) กรมพิธีการทูต (๕) กรมเศรษฐกิจ (๖) กรมสนธิสัญญาและกฎหมาย (๗) กรมสารนิเทศ (๘) กรมองค์การระหว่างประเทศมาตรา 5 หมวด ๕ กระทรวงเกษตรมาตรา 14 มาตรา ๑๔ กระทรวงเกษตรมีอำนาจและหน้าที่เกี่ยวกับการจัด ควบคุม และส่งเสริมเกษตรกรรมมาตรา 15 มาตรา ๑๕ หน้าที่ราชการในกระทรวงเกษตร แยกเป็น (๑) สำนักงานเลขานุการคณะรัฐมนตรี (๒) สำนักงานปลัดกระทรวง (๓) กรมกสิกรรม (๔) กรมการข้าว (๕) กรมประมง (๖) กรมปศุสัตว์ (๗) กรมชลประทาน (๘) กรมป่าไม้มาตรา 6 หมวด ๖ กระทรวงคมนาคมมาตรา 12 มาตรา ๑๒ กระทรวงคมนาคมมีอำนาจและหน้าที่เกี่ยวกับการคมนาคมมาตรา 17 มาตรา ๑๗ หน้าที่ราชการในกระทรวงคมนาคม แยกเป็น (๑) สำนักงานเลขานุการรัฐมนตรี (๒) สำนักงานปลัดกระทรวง (๓) กรมการขนส่ง (๔) กรมเจ้าท่า (๕) กรมทางหลวงแผ่นดิน (๖) กรมไปรษณีย์โทรเลขมาตรา 7 หมวด ๗ กระทรวงมหาดไทยมาตรา 18 มาตรา ๑๘ กระทรวงมหาดไทยมีอำนาจและหน้าที่เกี่ยวกับการปกครองท้องที่ บำบัดทุกข์บำรุงสุข ป้องกันสาธารณภัยและรักษาความสงบเรียบร้อยของประชาชนมาตรา 19 มาตรา ๑๙ หน้าที่ราชการในกระทรวงมหาดไทย แยกเป็น (๑) สำนักงานเลขานุการรัฐมนตรี (๒) สำนักงานปลัดกระทรวง (๓) กรมตำรวจ (๔) กรมที่ดิน (๕) กรมประชาสงเคราะห์ (๖) กรมมหาดไทย (๗) กรมโยธาเทศบาล (๘) กรมราชทัณฑ์ (๙) กรมอัยการมาตรา 8 หมวด ๘ กระทรวงยุติธรรมมาตรา 20 มาตรา ๒๐ กระทรวงยุติธรรมมีอำนาจและหน้าที่ทางธุรการเกี่ยวกับศาลยุติธรรมมาตรา 21 มาตรา ๒๑ หน้าที่ราชการในกระทรวงยุติธรรม แยกเป็น (๑) สำนักงานเลขานุการคณะรัฐมนตรี (๑) สำนักงานปลัดกระทรวงมาตรา 9 หมวด ๙ กระทรวงวัฒนธรรมมาตรา 22 มาตรา ๒๒ (ยกเลิก)มาตรา 23 มาตรา ๒๓ (ยกเลิก)มาตรา 10 หมวด ๑๐ กระทรวงศึกษาธิการมาตรา 24 มาตรา ๒๔ กระทรวงศึกษาธิการมีอำนาจและหน้าที่เกี่ยวกับการศึกษาอบรม การศาสนา และการวัฒนธรรมมาตรา 25 มาตรา ๒๕ หน้าที่ราชการในกระทรวงศึกษาธิการ แยกเป็น (๑) สำนักงานเลขานุการรัฐมนตรี (๒) สำนักงานปลัดกระทรวง (๓) กรมการฝึกหัดครู (๔) กรมการศาสนา (๕) กรมพลศึกษา (๖) กรมวิชาการ (๗) กรมวิสามัญศึกษา (๘) กรมศิลปากร (๙) กรมสามัญศึกษา (๑๐) กรมอาชีวศึกษามาตรา 11 หมวด ๑๑ กระทรวงเศรษฐการมาตรา 26 มาตรา ๒๖ กระทรวงเศรษฐการมีอำนาจและหน้าที่เกี่ยวกับการเศรษฐกิจ การพาณิชย์ รวมตลอดทั้งการซื้อขาย แลกเปลี่ยน ขนส่งสินค้า ควบคุม และส่งเสริมการค้ามาตรา 27 มาตรา ๒๗ หน้าที่ราชการในกระทรวงเศรษฐการ แยกเป็น (๑) สำนักงานเลขานุการรัฐมนตรี (๒) สำนักงานปลัดกระทรวง (๓) กรมการค้าต่างประเทศ (๔) กรมการค้าภายใน (๕) กรมการสนเทศ (๖) กรมทะเบียนการค้า (๗) กรมเศรษฐสัมพันธ์มาตรา 12 หมวด ๑๒ กระทรวงสหกรณ์มาตรา 28 มาตรา ๒๘ กระทรวงสหกรณ์มีอำนาจและหน้าที่เกี่ยวกับการจัด ควบคุม และส่งเสริมการสหกรณ์มาตรา 29 มาตรา ๒๙ หน้าที่ราชการในกระทรวงสหกรณ์ แยกเป็น (๑) สำนักงานเลขานุการรัฐมนตรี (๒) สำนักงานปลัดกระทรวง (๓) กรมตรวจบัญชีสหกรณ์ (๔) กรมสหกรณ์ที่ดิน (๕) กรมสหกรณ์ธนกิจ (๖) กรมสหกรณ์พาณิชย์มาตรา 13 หมวด ๑๓ กระทรวงสาธารณสุขมาตรา 30 มาตรา ๓๐ กระทรวงสาธารณสุขมีอำนาจและหน้าที่เกี่ยวกับการสาธารณสุข และควบคุมการกาชาดมาตรา 31 มาตรา ๓๑ หน้าที่ราชการในกระทรวงสาธารณสุข แยกเป็น (๑) สำนักงานเลขานุการรัฐมนตรี (๒) สำนักงานปลัดกระทรวง (๓) กรมการแพทย์ (๔) กรมวิทยาศาสตร์การแพทย์ (๕) กรมอนามัยมาตรา 14 หมวด ๑๔ กระทรวงอุตสาหกรรมมาตรา 32 มาตรา ๓๒ กระทรวงอุตสาหกรรมมีอำนาจและหน้าที่เกี่ยวกับการจัดควบคุม และส่งเสริมอุตสาหกรรมมาตรา 33 มาตรา ๓๓ หน้าที่ราชการในกระทรวงอุตสาหกรรม แยกเป็น (๑) สำนักงานเลขานุการรัฐมนตรี (๒) สำนักงานปลัดกระทรวง (๓) กรมโรงงานอุตสาหกรรม (๔) กรมโลหกิจ (๕) กรมวิทยาศาสตร์ (๖) กรมส่งเสริมอุตสาหกรรมมาตรา 15 หมวด ๑๕ ทบวงการเมืองเทียบฐานะเท่ากรมมาตรา 34 มาตรา ๓๔ ให้มีทบวงการเมืองเทียบฐานะเท่ากรม ดังต่อไปนี้ (๑) การพลังงานแห่งชาติ (๒) ราชบัณฑิตยสถาน (๓) สำนักงานเลขาธิการสภาผู้แทนราษฎร (๔) สำนักพระราชวัง (๕) สำนักราชเลขาธิการ (๖) สภาป้องกันราชอาณาจักร (๗) สภามหาวิทยาลัยแห่งชาติ (๘) สำนักงานสภาวิจัยแห่งชาติมาตรา 35 ๑. การพลังงานแห่งชาติ มาตรา ๓๕ ให้การพลังงานแห่งชาติมีอำนาจและหน้าที่ตามที่กำหนดไว้ในกฎหมาย และให้อยู่ในบังคับบัญชาของนายกรัฐมนตรีมาตรา 36 ๒. ราชบัณฑิตยสถาน มาตรา ๓๖ ให้ราชบัณฑิตสถานมีอำนาจและหน้าที่ตามที่กำหนดไว้ในกฎหมาย และให้อยู่ในบังคับบัญชาของรัฐมนตรีว่าการกระทรวงศึกษาธิการมาตรา 37 ๓. สำนักเลขาธิการสภาผู้แทนราษฎร มาตรา ๓๗ ให้สำนักเลขาธิการสภาผู้แทนราษฎรมีอำนาจและหน้าที่เกี่ยวกับกิจการฝ่ายธุรการของสภาผู้แทนราษฎร และให้อยู่บังคับบัญชาของประธานสภาผู้แทนราษฎรมาตรา 38 ๔. สำนักพระราชวัง มาตรา ๓๘ ให้สำนักพระราชวังมีอำนาจและหน้าที่จัดการพระราชวังตลอดจนการดูแลรักษาทรัพย์สินและผลประโยชน์ของพระมหากษัตริย์ และให้อยู่ในบังคับของนายกรัฐมนตรีมาตรา 39 ๕. สำนักราชเลขาธิการ มาตรา ๓๙ ให้สำนักราชเลขาธิการมีอำนาจและหน้าที่เกี่ยวกับการเลขานุการในพระองค์พระมหากษัตริย์ และให้อยู่ในบังคับบัญชาของนายกรัฐมนตรีมาตรา 40 ๖. สภาป้องกันราชอาณาจักร มาตรา ๔๐ ให้สภาป้องกันราชอาณาจักรมีอำนาจและหน้าที่ตามที่กำหนดไว้ในกฎหมาย และให้อยู่ในบังคับบัญชาของนายกรัฐมนตรีมาตรา 41 ๗. สภามหาวิทยาลัยแห่งชาติ มาตรา ๔๑ ให้สภามหาวิทยาลัยแห่งชาติมีอำนาจและหน้าที่ตามที่กำหนดไว้ในกฎหมาย และให้อยู่ในบังคับบัญชาของนายกรัฐมนตรีมาตรา 42 ๘. สำนักงานสภาวิจัยแห่งชาติ มาตรา ๔๒ ให้สำนักงานสภาวิจัยแห่งชาติมีอำนาจและหน้าที่เกี่ยวกับกิจการของสภาวิจัยแห่งชาติตามที่กำหนดไว้ในกฎหมาย และให้อยู่ในบังคับบัญชาของนายกรัฐมนตรีผู้รับสนองพระบรมราชโองการ จอมพล ป. พิบูลสงคราม นายกรัฐมนตรีหมายเหตุ :- เหตุผลในการประกาศใช้พระราชบัญญัติฉบับนี้ คือ เวลานี้ราชการในสำนักนายกรัฐมนตรีมีปริมาณเพิ่มมากขึ้น ทั้งเป็นงานที่มีคุณภาพสูง สมควรจะได้ปรับปรุงส่วนราชการของสำนักนายกรัฐมนตรีซึ่งจะได้เรียกชื่อใหม่ว่า สำนักคณะรัฐมนตรีเสียใหม่ โดยแยกออกเป็นสองทบวงแต่ละทบวงให้มีกรมและทบวงการเมืองที่มีฐานะเทียบกรมสังกัดอยู่ ให้เหมาะสมกับหน้าที่ราชการของทบวงนั้น ๆ โดยให้รวบรวมงานที่มีลักษณะอย่างเดียวกันหรือคล้ายคลึงกันเข้าไว้ในหน่วยงานราชการอันเดียวกัน เพื่อจะได้มีการประสานโดยใกล้ชิด ในการนี้จำเป็นจะต้องบัญญัติพระราชบัญญัติปรับปรุงกระทรวง ทบวง กรม ขึ้นใหม่มาตรา ฉบับที่ 2 พระราชบัญญัติปรับปรุงกระทรวง ทบวง กรม (ฉบับที่ ๒) พ.ศ. ๒๔๙๗หมายเหตุ :- เหตุผลในการประกาศใช้พระราชบัญญัติฉบับนี้ คือ เนื่องด้วยการสังคมสงเคราะห์มีความสำคัญต่อความเป็นอยู่และความผาสุกของประชาชน รัฐบาลได้มีนโยบายส่งเสริมขยายงานด้านนี้แล้วหลายประการ โดยเฉพาะการประกันสังคมซึ่งเป็นหลักการที่นานาชาตินิยมจัดทำกันรัฐบาลจึงได้ประกาศใช้พระราชบัญญัติการประกันสังคมขึ้น เพื่อให้บุคคลแต่ละคนและครอบครัวได้รับความผาสุกและความมั่นคงในการดำรงชีวิต ฉะนั้น เพื่อดำเนินการให้เป็นไปตามวัตถุประสงค์ดังกล่าว จึงจำเป็นต้องตั้งกรมประกันสังคมขึ้น เพื่อบริหารงานด้านนี้ต่อไปมาตรา ฉบับที่ 3 พระราชบัญญัติปรับปรุงกระทรวง ทบวง กรม (ฉบับที่ ๓) พ.ศ. ๒๔๙๗หมายเหตุ :- เหตุผลในการประกาศใช้พระราชบัญญัติฉบับนี้ คือ เนื่องด้วยการฝึกหัดครูในขณะนี้ได้แยกกันจัดอยู่ในกรมต่าง ๆ คือ กรมวิสามัญศึกษา กรมอาชีวศึกษา และกรมพลศึกษา ต่างกรมต่างจัดการดำเนินงานยังไม่ประสานกันสนิท เป็นเหตุให้ได้ครูไม่ตรงกับความประสงค์อันแท้จริงของโรงเรียนทุกประเภทเพื่อให้การฝึกหัดครูได้มาตรฐานดียิ่งขึ้นเหมาะสมกับกาลสมัย จึงสมควรจัดรวมการฝึกหัดครูให้อยู่ในกรมเดียวกัน จะได้ก่อให้เกิดเอกภาพ เป็นการประหยัดและมีประสิทธิภาพที่จะปรับปรุงครูให้มีปริมาณและคุณภาพสูงขึ้น ได้ผลสมความต้องการในอันที่จะจัดการศึกษาตามแผนการศึกษาชาติมาตรา ฉบับที่ 4 พระราชบัญญัติปรับปรุงกระทรวง ทบวง กรม (ฉบับที่ ๔) พ.ศ. ๒๔๙๙หมายเหตุ :- เหตุผลในการประกาศใช้พระราชบัญญัติฉบับนี้ คือ ตามที่กฎหมายว่าด้วยการปรับปรุงกระทรวง ทบวง กรม กำหนดให้สำนักงานสภาป้องกันราชอาณาจักรสังกัดอยู่ในทบวงคณะรัฐมนตรีฝ่ายการเมืองสำนักคณะรัฐมนตรีนั้น ยังไม่เหมาะสมกับลักษณะงานที่ปฏิบัติ เพราะสภาป้องกันราชอาณาจักรควรจะดำเนินการเป็นอิสระรัฐบาลจึงได้ประกาศใช้พระราชบัญญัติสภาป้องกันราชอาณาจักร พ.ศ. ๒๔๙๙ เพื่อให้สภาป้องกันราชอาณาจักรเป็นทบวงการเมืองเทียบฐานะเท่ากรมอยู่ในบังคับบัญชาของนายกรัฐมนตรี อนึ่ง โดยที่เห็นสมควรให้มีสภามหาวิทยาลัยแห่งชาติขึ้น เพื่อพิจารณาให้การศึกษา ตลอดจนการวางหลักสูตร การจัดตั้งคณะและแผนกวิชาและการแต่งตั้งศาสตราจารย์ รองศาสตราจารย์ และอาจารย์ ในมหาวิทยาลัยต่าง ๆ เป็นไปในมาตรฐานเดียวกัน รัฐบาลจึงได้ประกาศใช้พระราชบัญญัติสภามหาวิทยาลัยแห่งชาติ พ.ศ. ๒๔๙๙ เพื่อให้มีฐานะเป็นทบวงการเมืองเทียบฐานะเท่ากรม อยู่ในอำนาจบังคับบัญชาของนายกรัฐมนตรี ฉะนั้นเพื่อดำเนินการให้เป็นไปตามวัตถุประสงค์ดังกล่าว จึงเป็นการสมควรแก้ไขเพิ่มเติมกฎหมายว่าด้วยการปรับปรุงกระทรวง ทบวง กรม เสียใหม่มาตรา ฉบับที่ 5 พระราชบัญญัติปรับปรุงกระทรวง ทบวง กรม (ฉบับที่ ๕) พ.ศ. ๒๔๙๙หมายเหตุ :- เหตุผลในการประกาศใช้พระราชบัญญัติฉบับนี้ คือ ตามที่รัฐบาลได้เสนอร่างพระราชบัญญัติสภาวิจัยแห่งชาติ เพื่อกำหนดอำนาจและหน้าที่ของสภาวิจัยแห่งชาติ ต่อสภาผู้แทนราษฎรแล้วนั้น จำเป็นที่จะต้องจัดตั้งสำนักงานสำหรับสภาดังกล่าวเพื่อควบคุมบังคับบัญชาเจ้าหน้าที่ฝ่ายธุรการของสภาโดยให้มีฐานะเป็นทบวงการเมืองอิสระอยู่ในบังคับบัญชาของนายกรัฐมนตรีมาตรา ฉบับที่ 6 พระราชบัญญัติปรับปรุงกระทรวง ทบวง กรม (ฉบับที่ ๖) พ.ศ. ๒๕๐๑หมายเหตุ :- เหตุผลในการประกาศใช้พระราชบัญญัติฉบับนี้ คือ โดยที่ปรากฏว่าราชการบางกระทรวง ทบวง กรม ในขณะนี้ยังไม่เหมาะสมและไม่ประหยัด ราชการบางอย่างไม่สมควรจัดตั้งเป็นกระทรวง หรือกรม ราชการบางอย่างมีลักษณะอย่างเดียวกันและไม่สำคัญ ควรยุบหรือรวมกันไว้ในกระทรวงหรือกรมเดียวกันได้ส่วนสภาวัฒนธรรมแห่งชาตินั้น ไม่มีความจำเป็นต้องเป็นทบวงการเมือง ฉะนั้น จึงสมควรแก้ไขเพิ่มเติมกฎหมายว่าด้วยการปรับปรุงกระทรวง ทบวง กรมมาตรา ฉบับที่ 7 พระราชบัญญัติปรับปรุงกระทรวง ทบวง กรม (ฉบับที่ ๗) พ.ศ. ๒๕๐๒หมายเหตุ :- เหตุผลในการประกาศใช้พระราชบัญญัติฉบับนี้ คือ เนื่องจากได้โอนมหาวิทยาลัยต่าง ๆ มาสังกัดสำนักนายกรัฐมนตรี ตามความในพระราชบัญญัติโอนมหาวิทยาลัยเกษตรศาสตร์ จุฬาลงกรณ์มหาวิทยาลัย มหาวิทยาลัยธรรมศาสตร์ มหาวิทยาลัยแพทยศาสตร์ และมหาวิทยาลัยศิลปากร ไปสังกัดสำนักนายกรัฐมนตรี พ.ศ. ๒๕๐๒จึงไม่จำเป็นต้องมีกรมมหาวิทยาลัยเกษตรศาสตร์ ในกระทรวงเกษตรกรมมหาวิทยาลัย ในกระทรวงศึกษาธิการ และกรมมหาวิทยาลัยแพทยศาสตร์ ในกระทรวงสาธารณสุข อีกต่อไป ด้วยเหตุนี้ จึงต้องแก้ไขเพิ่มเติมกฎหมายว่าด้วยการปรับปรุงกระทรวง ทบวง กรม เพื่อยุบเลิกกรมมหาวิทยาลัยนั้น ๆ เสียมาตรา ฉบับที่ 8 พระราชบัญญัติปรับปรุงกระทรวง ทบวง กรม (ฉบับที่ ๘) พ.ศ. ๒๕๐๓หมายเหตุ :- เหตุผลในการประกาศใช้พระราชบัญญัติฉบับนี้ คือ การจัดส่วนราชการในกระทรวงต่างประเทศที่เป็นอยู่ในขณะนี้ ได้ถือตามเขตภูมิศาสตร์ คือแบ่งเป็นกรมยุโรปและอเมริกา และกรมอาเซียและแอฟริกา ปรากฏว่าปริมาณของงานไม่ได้ส่วนสัดสมดุลย์กัน ทั้งมิได้มีส่วนราชการที่ดำเนินงานรับผิดชอบในด้านเศรษฐกิจ สารนิเทศและสนธิสัญญาและความตกลงระหว่างประเทศโดยเฉพาะ ไม่เหมาะสมกับสถานการณ์ปัจจุบัน จึงสมควรปรับปรุงส่วนราชการเสียใหม่ให้เป็นตามลักษณะของงานมาตรา ฉบับที่ 9 พระราชบัญญัติปรับปรุงกระทรวง ทบวง กรม (ฉบับที่ ๙) พ.ศ. ๒๕๐๔หมายเหตุ :- เหตุผลในการประกาศใช้พระราชบัญญัติฉบับนี้ คือ โดยที่กิจการงานที่อยู่ในหน้าที่กระทรวงการคลังในส่วนที่เกี่ยวกับการเศรษฐกิจและการคลัง เป็นกิจการที่มีความสำคัญมาก ขณะนี้กิจการเหล่านี้ได้แยกปฏิบัติอยู่ในหน่วยงานต่าง ๆ หลายหน่วยงานด้วยกัน ทำให้การปฏิบัติจัดทำเกิดการสับสนและไม่ประสานกันเพื่อให้กิจการดังว่านี้ได้ดำเนินไปด้วยดียิ่งขึ้น สมควรจัดรวมไว้ในหน่วยงานเดียวกัน จึงจำเป็นต้องตั้งสำนักงานเศรษฐกิจการคลังขึ้น และให้เป็นทบวงการเมืองมีฐานะเทียบกรม